Furness
<s>Furness je regija i poluotok u Irskom moru na sjeverozapadu Engleske.</s>

<s>Geografija 
Furness je poluotok između estuarija rijeke Duddon i zaljeva Morecambea.</s><s>Na njegovom jugu leži uski 13 km dugi otok Walney Furness je nekad bio dio historijske grofovije Lancashire, a danas pripada grofoviji Cumbriji.</s><s>Izuzev uske obalne ravnice, Furness je pretežno brdovit kraj.</s><s>Najveće rijeke su Duddon, Leven i Crake, koje teku prema jugu u zaljev Morecambe u Irskom moru.</s><s>Velik dio Furness podpada pod Nacionalni park Lake District, a šuma Roudsea je proglašena rezervatom prirode.</s>

<s>Historija 
Furness je postao važan u srednjem vijeku radi svoje Opatije, čije ruine leže sjeverno od regionalnog centra Barrow-in-Furnessa.</s><s>Opatiju su osnovali 1127. benediktinci pristigli iz Francuske, nju su nešto kasnije preuzeli cisterciti.</s><s>Njima je kralj Stephen (vladao od 1135. do 1154.), dodjelio čitav Furness kao feud, pa je Opatija Furness postala jedna od najbogatijih u Engleskoj.</s><s>U to vrijeme i augustinci su osnovali svoj samostan kod Conisheada, a postojao je još jedan iz 1188. kod Cartmela, koji je kasnije pretvoren u parohijsku crkvu.</s><s>U tom periodu je Ulverston izrastao u trgovački centar regije.</s>

<s>Industrija Furnessa se od davnina bazira na ležištima željezne rude i vapnenca na jugozapadu, koje su iskapali već opatijski redovnici.</s><s>Proizvodnja je dosegla vrhunac 1880-ih a od tad je konstantno padala.</s><s>Otvaranjem Furness željeznice 1846. pokrenut je industrijski razvoj, pa je Barrow-in-Furness izrastao u luku za izvoz rudača i kao industrijski centar s brodogradilištem i čeličanom.</s>

<s>Kolaps tih industrija krajem 20. vijeka rezultirao je velikom nezaposlenošću.</s><s>Svi pokušaji da se to nadoknadi privlačenjem novih industrija, nisu uspjeli zbog izoliranosti regije.</s><s>Zbog tog je poljoprivreda, naročito stočarstvo, danas najznačajnina privredna grana, uz turizam koji postaje sve značajniji.</s><s>Obalna željeznička pruga povezuje Barrow-in-Furness i regiju s Carlislom na sjeveru i Lancashirom na jugu.</s>

<s>Izvori</s>

<s>Vanjske veze</s>

<s>Furness Bay</s>

<s>Poluotoci u Ujedinjenom Kraljevstvu
Poluotoci Irskog mora
Geografija Engleske
Cumbria</s>

